Bartolomeus - Vikipeedia, vaba entsüklopeedia

# Bartolomeus

### Allikas: Vikipeedia

See artikkel räägib pühakust; eesnime kohta vaata artiklit Bartolomeus (eesnimi); teiste selle nime kandjate kohta vaata lehekülge Bartolomeus (täpsustus).

Püha Bartholomeus

Bartolomeus on üks Jeesus Kristuse 12 jüngrist.

Bartolomeus tähendab aramea keeles Tolomai poega. Tema tegutsemispaik ja surmaaeg pole täpselt teada. Pärast Kristuse surma ja ülestõusmist olevat Bartolomeus ühe traditsiooni järgi tegutsenud Indias ja Armeenias. Teise legendi järgi jutlustanud ta Mesopotaamias, Partias ja Egiptuses. Ta nüliti elusalt ja seejärel löödi pea otsast. Väidetavalt juhtus see Kaspia mere ääres Derbendis.

Bartolomeus on Firenze soola- ja juustukaupmeeste kaitsepühak, samuti nahaparkalite ja kõikide nahatöötlejate (kingseppade, raamatuköitjate, nahakaupmeeste jt) kaitsepühak.

Bartolomeuse mälestuspäeva ehk pärtlipäeva tähistatakse eesti rahvakalendri ja kirikukalendri järgi 24. augustil.

Inglismaal on talle pühendatud 165 kirikut ja seal on hoiul mitu reliikviat. Pühaku säilmed viidi esmalt Lipari saarele, sealt edasi Rooma, Tiberi jõele Püha Bartolomeuse kirikusse, mis püstitati tema auks 983. aastal. Bartolomeuse käe andis Knuti naine 11. sajandil üle Canterbury kloostrile. Seda peeti sensatsiooniliseks ja ülimalt väärtuslikuks kingituseks, mis aitas nii kristluse kui ka pühakukultuse levikule Inglismaal.

Püha Bartolomeuse sümbol on nülgimisnuga.

Eesti kirikuist on Bartolomeusile pühendatud Palamuse kirik.

## [redigeeri] Välislingid

Artikliga seotud multimeediafaile Wikimedia Commonsis:
Saint Bartholomew
Välja otsitud andmebaasist "http://et.wikipedia.org../../../b/a/r/Bartolomeus.html"

Kategooriad: Kristlus

##### Views

- Artikkel
- Arutelu
- Viimane redaktsioon

##### Otsi

##### Teised keeled

- العربية
- Česky
- Deutsch
- English
- Español
- Français
- 한국어
- Italiano
- עברית
- Latina
- Lietuvių
- Nederlands
- 日本語
- Polski
- Русский
- Сибирской
- Simple English
- Slovenčina
- Slovenščina
- Српски / Srpski
- Suomi
- Svenska
- Українська
- 中文